b'\n_START_ARTICLE_\nKovk (vrh)\n_START_SECTION_\nOpis\n_START_PARAGRAPH_\nNa vrhu stoji kri\xc5\xbe, ob njem pa je klopca s planinsko vpisno knji\xc5\xbeico in \xc5\xbeigom. V bli\xc5\xbeini se na 867 m nahaja \xc5\xa1e vrh Son\xc4\x8dnica s svojo vpisno knji\xc5\xbeico. V vasi Budanje vsako leto avgusta organizirajo pohod na Kovk, ki mu sledi dru\xc5\xbeenje v \xc5\xa0portnem parku Ravne.\n_START_SECTION_\nVzleti\xc5\xa1\xc4\x8de\n_START_PARAGRAPH_\nPod vrhom se na vi\xc5\xa1ini 860 m v bli\xc5\xbeini Son\xc4\x8dnice nahaja vzleti\xc5\xa1\xc4\x8de Kovk, ki je priljubljeno vzleti\xc5\xa1\xc4\x8de za proste letalce v Sloveniji. Namenjeno je vzletanju jadralnih padal in jadralnih zmajev. Na Kovku je mogo\xc4\x8de jadranje skozi vse leto. Ugodne smeri vetra za letenje so J, JZ in Z.\n_START_SECTION_\nPristanek\n_START_PARAGRAPH_\nUradni pristanek je 200 m od Picerije Anja, na travniku poleg droga z vetrno vre\xc4\x8do proti zahodu, poleg magistralne ceste Ajdov\xc5\xa1\xc4\x8dina-Vipava (444)._NEWLINE_Koordinate: 45\xc2\xb052\xe2\x80\xb212\xe2\x80\xb3N 13\xc2\xb056\xe2\x80\xb205\xe2\x80\xb3E, 110 m n.m._NEWLINE_Te\xc5\xbeavnost: srednje zahtevno.'